ddrg/super_eurlex huggingface dataset:
6.

fastholder, at partnerskabsaftalen om bæredygtigt fiskeri mellem EU og Kap Verde og protokollen hertil skal være i overensstemmelse med de nationale udviklingsplaner og handlingsplanen for blå vækst for udviklingen af Kap Verdes fiskerisektor inden for miljømæssige grænser, som er prioriterede områder for EU-støtten, hvortil der skal mobiliseres den nødvendige tekniske og finansielle bistand, og navnlig bør: — styrke den institutionelle kapacitet og forbedre regeringsførelsen: udarbejde lovgivning på grundlag af forvaltningsplaner og støtte gennemførelsen af ovennævnte lovgivning og forvaltningsplaner — skærpe tilsynet, kontrollen med og overvågningen af Kap Verdes eksklusive økonomiske zone og de tilstødende områder — styrke foranstaltningerne til bekæmpelse af ulovligt, urapporteret og ureguleret (IUU) fiskeri, herunder i de indre farvande — styrke partnerskaber med andre lande, der er interesseret i fiskeri i Kap Verdes eksklusive økonomiske zone, dvs. ved hjælp af fiskeriaftaler, og sikre gennemsigtighed ved at offentliggøre indholdet heraf og ved at oprette et regionalt program for uddannelse og brug af observatører — støtte etableringen og videreudviklingen af et dataindsamlingsprogram, der gør det muligt for Kap Verdes myndigheder at få en forståelse for de ressourcer, der er til rådighed, og støtte den videnskabelige vurdering af ressourcerne, hvilket vil føre til beslutningstagning baseret på den bedste tilgængelige videnskabelige viden — gøre det muligt at bygge og/eller renovere vigtig infrastruktur til fiskeri og dertil knyttede aktiviteter såsom havnemoler og landingshavne (til både industrielt og ikkeindustrielt fiskeri, for eksempel i Mindelos havn på São Vicente), anlæg til oplagring og forarbejdning af fisk, markeder, distributions- og markedsføringsinfrastruktur og laboratorier til kvalitetskontrol — støtte og forbedre arbejdsvilkårene for alle arbejdstagere, navnlig for kvinder inden for alle fiskerirelaterede aktiviteter, herunder ikke bare kommercialisering, men også forarbejdning, fiskeriforvaltning og videnskab — støtte den videnskabelige viden, der er nødvendig for at etablere beskyttede havområder, herunder gennemførelse, overvågning og kontrol heraf — begrænse bifangster af følsomme arter, f.eks. havskildpadder — muliggøre en styrkelse af organisationer, der repræsenterer mænd og kvinder i fiskeindustrien, især dem, der udøver ikkeindustrielt fiskeri i lille målestok, og dermed bidrage til at styrke tekniske, forvaltningsmæssige og forhandlingsmæssige kapaciteter — tjene til at oprette og/eller modernisere grund- og erhvervsuddannelsescentre og dermed hæve niveauet af færdigheder blandt fiskere, søfolk og kvinder i fiskerisektoren samt andre aktiviteter, der er forbundet med den blå økonomi — styrke foranstaltninger, der kan tilskynde unge til at beskæftige sig med fiskeri — fremme den videnskabelige forskningskapacitet og evnen til at overvåge fiskeressourcerne og havmiljøet — forbedre havressourcernes bæredygtighed samlet set;
27.

fordømmer politi og retshåndhævende myndigheders brug af racebaseret og etnisk profilering, og mener, at politis og retshåndhævende myndigheders adfærd skal være mønstereksempler på anti-racisme og anti-diskrimination; opfordrer EU og medlemsstaterne til at formulere politikker og tiltag til at imødegå diskrimination og til at bringe racebaseret og etnisk profilering af enhver art til ophør inden for retshåndhævelse, terrorbekæmpelse og immigrationskontrol; betoner i særdeleshed, at de nye teknologier, som de retshåndhævende myndigheder vil gøre brug af, skal udformes og benyttes på en sådan måde, at de ikke skaber risiko for forskelsbehandling af racemæssige eller etniske mindretal; foreslår tiltag til at styrke uddannelsen af medlemmer af politikorps og andre retshåndhævende myndigheder om strategier til at bekæmpe racisme og diskrimination og til at forebygge, indkredse og reagere på racebaseret profilering; opfordrer medlemsstaterne til ikke at lade sager om politibrutalitet og -magtmisbrug gå ustraffet hen, men til at sørge for behørig efterforskning, retsforfølgelse og straf;
1.

mener, at det er nødvendigt at yde både hurtig kortsigtet støtte og langsigtet støtte til transport- og turistsektorerne for at sikre deres overlevelse og konkurrenceevne, mens der er et presserende behov for at iværksætte foranstaltninger, som kan give turister tillid til at rejse til og inden for Europa igen, for at mindske yderligere tab i sektoren mest muligt og for at sikre sektorens overlevelse på længere sigt; understreger, at den nuværende krise også udgør en historisk mulighed for at modernisere turismen i EU og gøre den mere bæredygtig og bedre tilgængelig for personer med handicap og begynde at betragte den som et industrielt økosystem med investeringsmål, menneskelig kapital, teknologiske innovationsbehov og resultatindikatorer og som en større sektor, der kan bidrage til at opnå målene om klimaneutralitet senest i 2050;
A.

der henviser til, at der både er behov for at håndtere de interne og eksterne udfordringer, som Europa står over for, og de nye samfundsmæssige og tværnationale udfordringer, som ikke var fuldt ud forudset, da Lissabontraktaten blev vedtaget; der henviser til, at antallet af omfattende kriser, som Unionen har gennemgået, viser, at der er behov for institutionelle og politiske reformer inden for flere forvaltningsområder;
9.

opfordrer indtrængende Kommissionen til at sikre, at forbrugerne ikke længere er tvunget til at købe nye opladere, hver gang de køber nyt udstyr, således at mængden af opladere, der produceres årligt, reduceres; mener, at strategier for separat salg vil give mulighed for større miljøfordele; understreger imidlertid, at enhver foranstaltning, der tager sigte på separat salg, bør undgå potentielt højere priser for forbrugerne; understreger endvidere, at strategier for separat salg bør indføres sammen med en universalopladerløsning, da målene i direktivet ellers ikke vil blive nået;
13.

opfordrer endvidere medlemsstaterne til på passende vis at investere i tilvejebringelse, tilgængelighed, prisoverkommelighed og kvalitet af formelle førskoleundervisnings- og børnepasningsordninger, der anvender de europæiske struktur- og investeringsfonde i overensstemmelse med Barcelonamålene, samt til at investere i langtidspleje og familievenlige arbejdsordninger for at sikre kvinders lige og fortsatte deltagelse på arbejdsmarkedet ved at give passende fleksibilitet til at bidrage til at fremme en højere beskæftigelsesfrekvens blandt kvinder; gentager, at medlemsstaterne for at bekæmpe risikoen for fattigdom blandt ældre kvinder og for at tackle årsagerne til den kønsbestemte lønforskel bør sikre, at der fastsættes passende bestemmelser for ældre kvinder, herunder foranstaltninger såsom godskrivning for plejeperioder, passende minimumspensioner, ydelser til efterladte og familieorlov for mænd med henblik på at forhindre overvægt af kvinder inden for fattigdom; opfordrer Rådet til at indføre mål for pasning af ældre og plejekrævende personer svarende til Barcelonamålene om børnepasning;
20.

opfordrer til, at denne omfattende genopretningsplan omdanner vores økonomier og styrker deres modstandsdygtighed gennem sammenlægning af strategiske investeringer til støtte for SMV'er og til at øge jobmulighederne og styrke kvalifikationerne for at afbøde virkningerne af krisen for arbejdstagere, forbrugere og familier; opfordrer derfor til, at investeringer prioriteres til fordel for den grønne pagt og den digitale dagsorden og med hensyn til bestræbelserne på at opnå europæisk suverænitet inden for strategiske sektorer og med en sammenhængende industripolitisk strategi, samtidig med at forsyningskæderne forkortes og diversificeres, og handelspolitikkerne omlægges; opfordrer til, at der oprettes et nyt særskilt europæisk sundhedsprogram;
2.

FFR-nødplanen bør indeholde et eller flere lovgivningsforslag for at ophæve eller forlænge de tidsfrister, der er fastsat i basisretsakterne for alle de pågældende udgiftsprogrammer, og, hvor det er juridisk nødvendigt, navnlig for programmer med delt forvaltning, ajourføre de relevante finansielle beløb på grundlag af en teknisk forlængelse af 2020-niveauerne. De(t) lovgivningsforslag, der foreslås, bør også omfatte en midlertidig reorientering af målene for alle de relevante udgiftsprogrammer, for at de bedst muligt kan håndtere de umiddelbare konsekvenser af covid-19-udbruddet. Med samme formål bør de(t) forslag, hvor det er relevant, omfatte en justering af reglerne for at give maksimal fleksibilitet i gennemførelsen af navnlig programmer med delt forvaltning, herunder udvidelse og opfølgning af alle de lovgivningsmæssige foranstaltninger, der blev indført i 2020 for at støtte medlemsstaterne og modtagerne med at afbøde virkningerne af covid-19-udbruddet.
59.

insisterer på, at anvendelsen af udførselstilladelser under ingen omstændigheder må føre til de facto-eksportforbud; understreger betydningen af at bevare udviklingslandenes adgang til knappe lægemidler; understreger, at eksport af personlige værnemidler skal nå de lande, der har mest brug for det, og ikke dem, der har råd til at betale den højeste pris; mener, at der i denne henseende skal indgås en aftale om et globalt katalog over vigtige sundhedsprodukter inden for rammerne af Verdenshandelsorganisationen (WTO) og Verdenssundhedsorganisationen (WHO) med henblik på at standse prisspekulation og lette handlen; opfordrer på det kraftigste alle lande til at tiltræde WTO's aftale om afskaffelse af told på lægemidler (nul for nul) og til at udvide dens anvendelsesområde til at omfatte alle farmaceutiske præparater og lægemidler for at sikre grænseoverskridende handel hermed i hele verden; opfordrer WTO's medlemmer til at sætte dette spørgsmål øverst på dagsordenen for den næste WTO-ministerkonference; udtrykker dyb bekymring over den advarsel, som WTO, WHO og Fødevare- og Landbrugsorganisationen i fællesskab har fremsat om, at globale restriktive handelsforanstaltninger kan føre til fødevaremangel i hele verden; opfordrer til, at der træffes foranstaltninger til at minimere forstyrrelser i fødevareforsyningskæden og dermed forhindre en forværring fødevareusikkerheden og prisvolatiliteten; opfordrer alle medlemsstater til at anvende alle tilgængelige redskaber til at sikre, at der er indført effektive mekanismer til at vurdere potentielle investeringer i og erhvervelser af kritisk infrastruktur og strategisk industriel kapacitet i EU og til at træffe afhjælpende foranstaltninger eller blokeringsforanstaltninger efter behov; opfordrer Kommissionen til hurtigt at fremskynde WTO's forhandlinger om e-handel med henblik på at sikre regler for den hastigt voksende onlinehandel, navnlig for varer;
31.

anerkender imidlertid de enorme udfordringer, som de vietnamesiske myndigheder står over for med hensyn til overkapaciteten i landets meget opsplittede fiskerflåde og overudnyttelsen af marine ressourcer, idet der henvises til det gule kort, som Vietnam har fået, samt de foranstaltninger, der allerede er truffet for at forbedre situationen; opfordrer til, at der træffes yderligere foranstaltninger i overensstemmelse med konklusionerne fra kontrolbesøget i november 2019 samt til en løbende overvågning og omhyggelig kontrol af Vietnams bestræbelser på at sikre, at landet fortsat gør fremskridt med hensyn til at bekæmpe IUU-fiskeri, og på at garantere fuld sporbarhed af fiskevarer, der kommer ind på EU-markedet, således at ulovlig import udelukkes; minder om, at en ophævelse af det gule kort skal være betinget af en fuldstændig og effektiv gennemførelse af alle de henstillinger, som EU fremsatte i 2017; opfordrer Kommissionen til at indføre beskyttelsesforanstaltninger for fiskevarer i fremtidige aftaler, f.eks. ved at åbne mulighed for at suspendere præferentielle toldtariffer, indtil det gule kort for IUU-fiskeri er ophævet;
17.

opfordrer Kommissionen, Tjenesten for EU's Optræden Udadtil (EU-Udenrigstjenesten) og medlemsstaterne til at intensivere samarbejdet med tredjelande for at tilskynde dem til at vedtage nationale love om forbud mod kvindelig kønslemlæstelse, til at støtte de retshåndhævende myndigheder i at sikre gennemførelsen af disse love og til at prioritere spørgsmålet om kvindelig kønslemlæstelse og andre former for praksis, der er skadelige for kvinder og piger, i deres eksterne menneskerettighedspolitik, navnlig i deres bilaterale og multilaterale menneskerettighedsdialoger og andre former for diplomatisk engagement; understreger, at EU kan bidrage til at udrydde kvindelig kønslemlæstelse i hele verden ved at etablere og fremme bedste praksis her i EU;
13.

understreger, at det i lyset af den betydelige indvirkning, som automatiserede beslutningssystemer kan have på forbrugerne, navnlig forbrugere, der befinder sig i sårbare situationer, er det vigtigt, at de pågældende systemer ikke blot anvender objektive datasæt af høj kvalitet, men også anvender forklarlige og objektive algoritmer; mener, at der er behov for revisionsstrukturer inden for forretningsprocesser for at afhjælpe eventuelle fejl i automatiske afgørelser, og at det bør være muligt for forbrugerne at søge menneskelig kontrol med og erstatning for automatiske afgørelser, der er endelige og permanente;
12.

bemærker, at investeringsbeskyttelsesaftalen mellem EU og Vietnam (EVIPA) ikke indeholder et særskilt kapitel om handel og bæredygtig udvikling, da sidstnævnte finder anvendelse på adgang til markedet for investeringer i medfør af frihandelsaftalen mellem EU og Vietnam (EUVFTA); understreger, at investeringsbeskyttelsesaftalen mellem EU og Vietnam også indeholder en bestemmelse, som skaber en institutionel og juridisk forbindelse til partnerskabs- og samarbejdsaftalen (PSA), samt specifikke henvisninger i præamblen til værdierne og principperne for handel og bæredygtig udvikling som fastsat i frihandelsaftalen mellem EU og Vietnam og verdenserklæringen om menneskerettigheder, således at det sikres, at menneskerettighederne får en central placering i forbindelserne mellem EU og Vietnam; understreger, at parterne og investorerne skal overholde alle de relevante internationale menneskerettighedsstandarder og -forpligtelser; fremhæver investorernes ansvar som beskrevet i OECD's retningslinjer for multinationale selskaber og FN's vejledende principper om erhvervslivet og menneskerettigheder; påpeger desuden, at bestemmelserne i EVIPA og EUVFTA skal gennemføres på en sådan måde, at de supplerer hinanden, navnlig med hensyn til menneskerettigheder, miljømæssige og sociale rettigheder og bæredygtig udvikling, når disse tages i anvendelse i forbindelse med parternes ret til at regulere; understreger desuden, at det er nødvendigt at sikre overensstemmelse med målene for udviklingssamarbejde i henhold til artikel 208 i traktaten om Den Europæiske Unions funktionsmåde (TEUF);
22.

minder om, at en af de største udfordringer for udviklingslandene er at øge den globale værdikæde gennem økonomisk diversificering, hvilket kræver fair og udviklingsvenlige globale handelsregler; understreger på denne baggrund, at EU bør afstå fra at vedtage en handelspolitik, der som en generel regel forbyder udviklingslandene at opkræve eksportafgifter på råmaterialer inden for rammerne af de økonomiske partnerskabsaftaler, for så vidt dette er foreneligt med WTO's regler; opfordrer Kommissionen til aktivt at arbejde inden for WTO for at fremme multilaterale regler for en bæredygtig udvikling af globale værdikæder, herunder obligatorisk rettidig omhu i forsyningskæden;
L.

der henviser til, at vold mod kvinder i henhold til Istanbulkonventionen forstås som en krænkelse af menneskerettighederne og en form for diskrimination mod kvinder; der henviser til, at kønsbaseret vold er fortsat er daglig kost for millioner af kvinder og piger; der henviser til, at ikke mindre end hver anden kvinde i EU har været udsat for seksuel chikane, og at hver tredje er blevet udsat for fysisk og/eller seksuel vold; der henviser til, at kvinder og piger udgør over to tredjedele af ofrene for menneskehandel; der henviser til, at visse grupper af kvinders eksponering for tværgående og mangeartede former for forskelsbehandling øger deres eksponering for forskellige former for kønsbaseret vold yderligere; der henviser til, at bekæmpelse af forskelsbehandling i lovgivningen og i praksis og bekæmpelse af diskriminerende holdninger og normer på områder som børneægteskaber og anden traditionel praksis og styrker kvinders rettigheder og muligheder; der henviser til, at det udgør en form for vold mod kvinder at nægte tjenester inden for seksuel og reproduktiv sundhed og de dermed forbundne rettigheder;
27.

glæder sig over, at EIB er verdens største udsteder af grønne obligationer og en pioner i lanceringen af grønne obligationer, og at EIB har rejst over 23 mia. EUR over 11 år, og bemærker, at det globale marked for grønne obligationer nu har en værdi på over 400 mia. EUR; bemærker, at det har været en stor udfordring at fastsætte fælles standarder for at undgå grønvaskning; glæder sig over EIB's nye bæredygtighedsbevidsthedsobligationer, der blev lanceret i 2018, og som er udformet med henblik på at støtte investeringer, der har forbindelse til FN's mål for bæredygtig udvikling; understreger betydningen af at fastsætte fælles standarder for disse nye obligationer for at sikre, at projekterne er gennemsigtige, verificerbare og målelige; opfordrer EIB til at fortsætte og øge udstedelsen af grønne obligationer, der tager sigte på at lette gennemførelsen af den europæiske grønne pagt og indkøbes af Den Europæiske Centralbank, og til at bidrage til udviklingen af markedet for grønne obligationer, der er baseret på EU's handlingsplan for finansiering af bæredygtig vækst, herunder EU's taksonomi for bæredygtig finansiering;
G.

der henviser til, at energi spiller en central rolle i omstillingen til en økonomi uden nettodrivhusgasemissioner, og at bestræbelserne på at dekarbonisere energisystemet derfor er nødvendige for at sætte Unionen i stand til at nå nettoemissioner på nul senest i 2050, samtidigt med at man fremmer overgangen i andre sektorer og håndterer den stigende efterspørgsel efter elektricitet;
13.

finder det bekymrende, at medlemsstaternes myndigheder — for at mindske deres administrative byrde — kun påkræves at indberette svigagtige eller ikkesvigagtige uregelmæssigheder, ved hvilke det drejer sig om mere end 10 000 EUR i bidrag fra de europæiske struktur- og investeringsfonde, jf. forordning (EU) nr. 1303/2013 om fælles bestemmelser; minder om, at der på landbrugsområdet og inden for rammerne af Den Europæiske Socialfond er et stort antal betalinger, som ligger et godt stykke under tærsklen på 10 000 EUR, og som (forudsat at visse betingelser er opfyldt) udbetales som betalingsrettigheder, og at der derfor kan være potentielt svigagtige betalinger, som ligger under indberetningstærsklen, men som ikke indberettes; noterer sig dog, at Revisionsretten i sine årsberetninger for 2017 og 2018 har påpeget, at betalingsrettigheder er forbundet med færre fejl end godtgørelse af omkostninger, som er udbetalingsmetoden for projekter på over 10 000 EUR;
14.

understreger, at de interinstitutionelle forhandlinger bør omfatte tal for FFR efter udgiftsområde og program; understreger, at der nu er risiko for et øjeblikkeligt fald i finansieringen af flagskibsprogrammerne fra 2020 til 2021; påpeger yderligere, at EU's budget fra 2024 samlet set vil være på et niveau under niveauet for EU-budgettet for 2020, hvilket er til fare for EU's forpligtelser og prioriteringer, navnlig den grønne pagt og den digitale dagsorden; insisterer på, at der bør ske målrettede stigninger af de tal, som Det Europæiske Råd foreslår, for programmer der vedrører klima, den digitale omstilling, sundhed, ungdom, kultur, infrastruktur, forskning, grænseforvaltning og solidaritet (såsom Horisont Europa, InvestEU, Erasmus+, børnegarantien, Fonden for Retfærdig Omstilling, programmet for et digitalt Europa, Connecting Europe-faciliteten, LIFE +, EU4health, Fonden for Integreret Grænseforvaltning, Et Kreativt Europa, programmet for rettigheder og værdier, Den Europæiske Forsvarsfond, instrumentet for naboskab, udviklingssamarbejde og internationalt samarbejde (NDICI) og humanitær bistand), samt de relevante EU-agenturer og Den Europæiske Anklagemyndighed;
16.

anmoder Kommissionen og medlemsstaterne om at overvåge, om sundheds- og socialtjenesterne er bæredygtige og i stand til at tilpasse sig nye former for levering af tjenesteydelser; opfordrer til, at reel social inklusion fremmes, når der bevilges EU-midler til disse tjenester, idet der fokuseres på dem, der tilbyder et liv i lokalsamfundet i stedet for institutionalisering; understreger, at det er vigtigt at sikre, at der ikke er nogen finansielle hindringer for adgangen til sundhedspleje;
17.

opfordrer i denne forbindelse de japanske myndigheder til at følge internationale henstillinger om at indføre de nødvendige ændringer i landets retsorden og give mulighed for delt eller fælles forældremyndighed efter opløsningen af forældrenes forhold, således at Japans lovgivning kan blive bragt i overensstemmelse med landets internationale forpligtelser, og således at det sikres, at samværsretten afspejler forpligtelserne under UNCRC; opfordrer de japanske myndigheder til at overholde deres forpligtelser under UNCRC, som de har ratificeret;
40.

er bekymret over, at EU har en meget lav produktionskapacitet for lithium-ion-batterier og er afhængig af produktion, der foregår uden for Europa med begrænset gennemsigtighed; glæder sig derfor over den europæiske batterialliance og den strategiske handlingsplan for batterier; opfordrer til, at de udvides til at omfatte alle tilgængelige batteriteknologier; opfordrer til, at der løbende ydes støtte til dem, og til, at gennemførelsen af den strategiske handlingsplan styrkes i henhold til de bredere mål i forbindelse med cirkulær økonomi, industriel strategi og kemikalieforvaltning; glæder sig i denne forbindelse over Kommissionens meddelelse om, at den vil fremsætte lovgivningsforslag om batterier til støtte for den strategiske handlingsplan og den cirkulære økonomi; opfordrer i denne forbindelse til livscyklusanalyse af batterier, indførelse af cirkulært design, sikker håndtering og håndtering af farlige stoffer i cellefremstilling og indførelse af en mærkning med CO2-fodaftryk, der angiver miljøpåvirkningen fra alle batteriværdikæder, der bringes i omsætning på det europæiske marked; understreger betydningen af at skabe økosystemer omkring batteriværdikæden med henblik på at fremme industriens konkurrenceevne og bæredygtighed;
A.

der henviser til, at Den Europæiske Union og dens medlemsstater i årevis har støttet den venezuelanske befolkning og de samfund, der huser flygtninge; der henviser til, at Den Europæiske Union og Spaniens regering den 26. maj 2020 med støtte fra UNHCR og IOM indkaldte til en international donorkonference i solidaritet med venezuelanske flygtninge og migranter; der henviser til, at internationale donorer gav tilsagn om i alt 2,544 mia. EUR, hvoraf kun 595 mio. EUR er direkte tilskud, mens resten blot er betingede lån; der henviser til, at nogle af låntagerne under konferencen gav udtryk for bekymring over de bureaukratiske vanskeligheder og de komplicerede regler, de stødte på ved optagelsen af lånene; der henviser til, at de 595 mio. EUR i direkte lån knap vil dække de årlige konsekvenser af en sådan hidtil uset krise i Venezuelas nabolande; der henviser til, at det internationale samfund er nødt til at finde innovative løsninger med henblik på at frigøre andre mulige finansielle ressourcer til at hjælpe det venezuelanske folk med at opfylde deres akutte behov ud over humanitær bistand og bistand til langsigtet samarbejde;